bluuebunny/crossref_metadata_2025 huggingface dataset:
Ανάπτυξη και αξιολόγηση τριχοειδούς οπτικού ανοσοαισθητήρα φθορισμού για τον ταυτόχρονο προσδιορισμό διαφορετικών ουσιών στο ίδιο δείγμα
Authors: Μαστιχιάδης Χρίστος
Published: January 2014

Στα πλαίσια της παρούσας εργασίας αναπτύχθηκε τριχοειδής οπτικός ανοσοαισθητήρας ικανός για τον ταυτόχρονο προσδιορισμό διαφορετικών αναλυτών στο ίδιο δείγμα. Ο ανοσοαισθητήρας αυτός χρησιμοποιήθηκε για τον ταυτόχρονο προσδιορισμό τριών παρασιτοκτόνων (μεσοτριόνη, εξακοναζόλη και πιριμικαρβαμίδη) σε δείγματα εμπορικά διαθέσιμων εμφιαλωμένων νερών. Ο ανοσοαισθητήρας βασίστηκε σε τριχοειδείς σωλήνες οι οποίοι χρησίμευσαν ως μεταλλάκτες σήματος, ως στερεοί φορείς για την ακινητοποίηση των βιομορίων αναγνώρισης αλλά και ως φιαλίδια ανοσοαντίδρασης. Οι λόγοι που οδήγησαν στην επιλογή της τριχοειδούς γεωμετρίας για την κατασκευή του ανοσοαισθητήρα ήταν: ι) η αναμενόμενη αύξηση της ταχύτητας των ανοσοαντιδράσεων εξαιτίας του αυξημένου λόγου δραστικής επιφάνεια προς όγκο δείγματος αλλά και της περιορισμένης επίδρασης της διάχυσης λόγω της μικρής εσωτερικής διαμέτρου του τριχοειδούς και ιι) η ελαττωμένη κατανάλωση αντιδραστηρίων. Για την κατασκευή των τριχοειδών μίας χρήσης, επιλέχθηκε πλαστικό υλικό, τόσο λόγω της ευκολίας ακινητοποίησης των ανοσοαντιδραστηρίων, όσο και του αναμενόμενου ελαττωμένου κόστους παρασκευής. Το πολυ-(μεθυλοπεντένιο) βρέθηκε ότι ήταν το καταλληλότερο πλαστικό εξαιτίας του πολύ χαμηλού αυτοφθορισμού που εμφάνισε σε σχέση με τα υπόλοιπα πλαστικά υλικά που ελέχθησαν, αλλά και της ικανοποιητικής προσρόφησης πρωτεϊνών που παρείχε. Η φλουορεσκεΐνη επιλέχθηκε ως ο καταλληλότερος ιχνηθέτης με βάση το κριτήριο του μεγαλύτερου λόγου ειδικού σήματος προς σήμα υποβάθρου, το οποίο εξαρτάται από το επιλεχθέν υλικό κατασκευής των τριχοειδών, από την διαδικασία επισήμανσης αλλά και τα χαρακτηριστικά φθορισμού κάθε ιχνηθέτη. Ο ταυτόχρονος προσδιορισμός των διαφορετικών παρασιτοκτόνων επιτεύχθηκε με την κατασκευή διαφορετικών βιοδραστικών ζωνών στο εσωτερικό του τριχοειδούς, οι οποίες ήταν ίσες σε αριθμό με τους προσδιοριζόμενους αναλύτες. Η κατασκευή των ζωνών αυτών πραγματοποιήθηκε με εναπόθεση του κατάλληλου όγκου από την προς ακινητοποίηση ουσία σε προκαθορισμένες θέσεις του τριχοειδούς, καθώς αυτή η μεθοδολογία παρείχε συμμετρικότερες κορυφές σε σχέση με αυτή των διαδοχικών αναρροφήσεων ανοσοαντιδραστηρίου και αδρανούς πρωτεΐνης, ενώ επιπλέον ήταν ταχύτερη και απλούστερη. Τα γεωμετρικά χαρακτηριστικά των βιοδραστικών ζωνών βελτιστοποιήθηκαν ώστε το λαμβανόμενο σήμα από κάθε ζώνη να είναι το μέγιστο δυνατό, χωρίς την εμφάνιση φαινομένων συναπόκρισης. Ο ανοσοπροσδιορισμός καθενός από τα παρασιτοκτόνα ξεχωριστά αναπτύχθηκε αρχικά σε φρεάτια μικροτιτλοδότησης, με σκοπό να αποτελέσει μέθοδο σύγκρισης των αποτελεσμάτων που λαμβάνονται με τον ανοσοαισθητήρα τριπλής ζώνης που αναπτύχθηκε για τον ταυτόχρονο προσδιορισμό των τριών παρασιτοκτόνων. ......................................................
Ολοκληρωμένο τεχνολογικά εκπαιδευτικό εργαστήριο
Authors: Πατρινόπουλος Ματθαίος
Published: January 2014

Αυτή η διδακτορική διατριβή αποσκοπεί στη βελτιστοποίηση της εκπαιδευτικήςδιαδικασίας (και) στις Φυσικές Επιστήμες με τη συνδυαστική καιαλληλοσυμπληρούμενη αξιοποίηση όσο το δυνατόν περισσότερων εφαρμογώντων (ψηφιακών) εκπαιδευτικών τεχνολογιών.Τα κύρια χαρακτηριστικά της πρότασης είναι η εκπαιδευτική / μεθοδολογική καιτεχνολογική ολοκλήρωση που επιτυγχάνεται με:Τη δόμηση του υλικού στα πλαίσια ενός ενιαίου συνθετικού και ευέλικτουεκπαιδευτικού περιβάλλοντος, με την εφαρμογή μιας ενιαίας εκπαιδευτικήςμεθοδολογίας, η οποία έχει ως κεντρικό καινοτομικό χαρακτηριστικό τηναναδραστική πρακτική (την εργαστηριακή / πειραματική πρακτική στηνπερίπτωση των φυσικών επιστημών) με εμπλοκή όλων (κατά το δυνατόν) τωνεκπαιδευτικών τεχνολογιών.Την επέκταση σε όσο το δυνατόν περισσότερες δραστηριότητες τηςεκπαιδευτικής διαδικασίας, εκμεταλλευόμενοι τις δυνατότητες άμεσης καιδυναμικής χρήσης των σύγχρονων εκπαιδευτικών τεχνολογιών από τουςμαθητές και προτείνοντας / μετατρέποντας όλες (κατά το δυνατόν) τιςεκπαιδευτικές διαδικασίες σε πρακτικές /εργαστηριακές δραστηριότητες αλλά και σε όσο το δυνατόν ευρύτερες θεματικές περιοχές των αναλυτικώνπρογραμμάτων (κατά αρχήν) των φυσικών επιστημών στο λύκειο.Την εκμετάλλευση της χρηστικής ευελιξίας και την παιδαγωγικήαποτελεσματικότητα των σύγχρονων εκπαιδευτικών τεχνολογιών, για τηνπραγματοποίηση των δραστηριοτήτων που προτείνουμε / αντιμετωπίζουμε -τεχνολογικά και μεθοδολογικά, ενιαία και ολοκληρωμένα σε όλη (κατά τοδυνατόν) την εκπαιδευτική διαδικασία (κατά αρχήν) των φυσικών επιστημών.
Εκτίμηση των προβλεπομένων από τα πρότυπα προσομοίωσης κλιματικών αλλαγών στην Ελλάδα με μεθόδους υποκλιμάκωσης
Authors: Καψωμενάκης Ιωάννης
Published: January 2014

Βασικός σκοπός της παρούσας μελέτης ήταν η εκτίμηση των κλιματικών μεταβολών που αναμένεται να συμβούν στον ελληνικό χώρο με τη βοήθεια μοντέλων προσομοίωσης. Αρχικά μελετήθηκε η κλιματολογία της βροχόπτωσης και των συνιστωσών της στην ευρύτερη περιοχή της Μεσογείου (30οΒ-47οΒ και 10οΔ-40οΑ) και έγινε προσπάθεια να εκτιμηθούν για την περιοχή αυτή οι μεταβολές της βροχόπτωσης και των συνιστωσών της που θα προκύψουν ως συνέπεια της παγκόσμιας θέρμανσης. Η μελέτη κρίθηκε σκόπιμο να βασιστεί στα αποτελέσματα προσομοιώσεων από Μοντέλα Γενικής Κυκλοφορίας (GCMs). Πιο συγκεκριμένα χρησιμοποιούνται τα αποτελέσματα προσομοιώσεων εννέα GCMs (BCCR BCM2.0, CCCMA CGCM3.1, CNRM CM3, GFDL CM2.0, GISS ER, HAD CM3, IPCL CM4, MIROC MEDRES και MRI CGCM2) που διεξήχθησαν στα πλαίσια της 4ης Έκθεσης του IPCC (IPCC AR4). Αρχικά συγκρίθηκαν τα αποτελέσματα των πεδίων της συνολικής βροχόπτωσης που προκύπτουν από τις προσομοιώσεις των εννέα GCMs και του «μέσου μοντέλου» (ensemble mean) με τα πλεγματικά δεδομένα από παρατηρήσεις GPCP V2. Από τη σύγκριση προέκυψαν συνοπτικά τα ακόλουθα: · Το σύνολο των GCMs καθώς και το «μέσο μοντέλο» αναπαράγουν ικανοποιητικά τα γενικά χαρακτηριστικά της χωρικής κατανομής τόσο της συνολικής χειμερινής βροχόπτωσης όσο και της συνολικής θερινής βροχόπτωσης στην περιοχή της Μεσογείου. · Σε ορισμένες περιοχές η πλειονότητα των GCMs είτε υπερεκτιμά είτε υποεκτιμά σημαντικά τα ύψη της συνολικής βροχόπτωσης τόσο κατά το χειμώνα όσο και κατά τα θέρος. · Πιο συγκεκριμένα η πλειονότητα των GCMs υπερεκτιμά τα ύψη της συνολικής χειμερινής βροχόπτωσης στην Ιβηρική Χερσόνησο, και τα υποεκτιμά στην Ελλάδα και στην ευρύτερη περιοχή του Εύξεινου Πόντου. · Η πλειονότητα των GCMs υπερεκτιμά τα ύψη της συνολικής θερινής βροχόπτωσης στη Βορειοδυτική Αφρική, στη Βορειοανατολική Ιβηρική Χερσόνησο και στα Βόρεια Βαλκάνια. Στις Άλπεις ορισμένα GCMs υπερεκτιμούν τα ύψη της θερινής βροχόπτωσης ενώ άλλα τα υποεκτιμούν. · Εν γένει οι διαφορές μεταξύ του «μέσου μοντέλου» από τις παρατηρήσεις είναι μικρότερες συγκριτικά με τις αντίστοιχες αποκλίσεις από τις παρατηρήσεις που παρουσιάζουν τα επιμέρους GCMs τόσο κατά το χειμώνα όσο και κατά το θέρος. Από την ανάλυση της συνολικής βροχόπτωσης στις δύο συνιστώσες της: την βροχόπτωση λόγω αστάθειας και την μεγάλης κλίμακας βροχόπτωση συμπεραίνουμε ότι: · Κατά το χειμώνα επί της συνολικής βροχόπτωσης το μέγιστο του ποσοστού της βροχόπτωσης λόγω αστάθειας παρατηρείται πάνω από τα θαλάσσια τμήματα της ευρύτερης περιοχής της Μεσογείου. Επίσης το συγκεκριμένο ποσοστό κατά το χειμώνα εν γένει αυξάνεται με την αύξηση της θερμοκρασίας αέρος επιφανείας. .......................................................................................................................................
Αριθμητική επίλυση υπερβολικών διαφορικών εξισώσεων με την μέθοδο των ασυνεχών πεπερασμένων στοιχείων
Authors: Τουλόπουλος Ιωάννης
Published: January 2014

Στην εργασία που ακολουθεί παρουσιάζουμε κυρίως αριθμητικές μεθόδους για την επίλυση γραμμικών και μη-γραμμικών υπερβολικών διαφορικών εξισώσεων, οι οποίες προκύπτουν από την εφαρμογή της αριθμητικής μεθόδου των ασυνεχών πεπερασμένων στοιχείων (ΑΠΣ). Παρουσιάζουμε επίσης αριθμητικές μεθόδους ΑΠΣ για συγγενή προβλήματα, όπως τις εξισώσεις Navier-Stokes, τις εξισώσεις Maxwell και τις εξισώσεις μαγνητοϋδροδυναμικής. Το χωρικό διακριτό ανάλογο των μερικών διαφορικών εξισώσεων (ΜΔΕ) προκύπτει αν διαμερίσουμε το υπολογιστικό χωρίο σε στοιχεία και ορίσουμε κατάλληλους χώρους πεπερασμένης διάστασης στους οποίους ανήκει η προσεγγιστική λύση. Η κύρια διαφορά μεταξύ της μεθόδου των κλασσικών (συνεχών) πεπερασμένων στοιχείων και της μεθόδου των ΑΠΣ, είναι ότι στην μέθοδο των ΑΠΣ δεν απαιτείται συνθήκη συνέχειας για την αριθμητική λύση στις πλευρές των στοιχείων. Η 'επικοινωνία' μεταξύ των γειτονικών στοιχείων επιτυγχάνεται με την επίλυση ενός προβλήματος ασυνέχειας, όπου υπεισέρχεται η αριθμητική ροή (ή Riemann solver) στα σύνορα των στοιχείων. 'Ετσι μπορεί να ειπωθεί ότι η μέθοδος των ΑΠΣ μοιάζει με την μέθοδο των πεπερασμένων όγκων. Η αριθμητική λύση τοπικά σε κάθε στοιχείο είναι ένα πολυώνυμο και η τάξη ακρίβειας της μεθόδου καθορίζεται από τον βαθμό του πολυωνύμου αυτού. Η επίλυση του παραγόμενου συστήματος συνήθων διαφορικών εξισώσεων που προκύπτει από τη διακριτοποίηση του χωρικού προβλήματος ως προς το χρόνο, γίνεται με άμεσες μεθόδους Runge-Kutta τρίτης τάξης. Οι κατηγορίες των μερικών διαφορικών εξισώσεων που επιλύσαμε είναι: 1. Γραμμικές εξισώσεις του Euler (προβλήματα αεροακουστικής), 2. Μη γραμμικές υπερβολικές εξισώσεις Euler (προβλήματα συμπιεστής ροής), 3. Εξισώσεις Navier-Stokes (προβλήματα συμπιεστής ροής με ιξώδες), 4. Εξισώσεις Maxwell (προβλήματα ηλεκτρομαγνητισμού), 5. Εξισώσεις μαγνητοϋδροδυναμικής (MHD) (προβλήματα συμπιεστής ροής υπό την παρουσία μαγνητικού πεδίου). Προσπαθήσαμε να επιλύσουμε τα κλασσικότερα προβλήματα δοκιμής που αναφέρονται στην βιβλιογραφία για κάθε κατηγορία εξισώσεων, ώστε να είναι δυνατή η εξαγωγή τεκμηριωμένων συμπερασμάτων τα οποία αφορούν την αποτελεσματικότητα της μεθόδου των ΑΠΣ για την αριθμητική επίλυση των παραπάνω διαφορικών εξισώσεων.
Δομή της χρωματίνης και γονιδιακή έκφραση
Authors: Ντζιαχρήστος Παναγιώτης
Published: January 2014

HMGI/Y plays an important role in the transcriptional control of many genes, although is not a transcription factor. It binds to the minor groove of DNA and helps the synergistic binding of the transcription factors. This can lead to the formation of a very stable complex, termed enhanceosome and results to very high levels of transcription. The last years the role of HMGI/Y in gene expression and tumorigenesis is being elucidated. Although the role of intergenic and intronic regions is very important in transcription regulation no laboratory has ever examined the binding sites of HMGI/Y in these regions. We overexpressed the HMGI/Y protein (myc tagged) in MCF-7 human adenocarcinoma breast cell line. The HMGI/Y overexpression transforms these cells to metastatic. We immunoprecipitate the DNA binding sites of the protein and after digestion with a restriction enzyme (4-cutter) the fragments are ligated to pKSII plasmid with compatible ends. After sequencing and blasting we are able to determine the exact position of these fragments in the human genome. Although the number of the unique sites is relatively small (234) we can see, for the first time, some important details. 84% of the sites are correlated with genes implicated in tumorigenesis and 15% especially with breast tumorigenesis. 44% is in intronic regions and the rest in intergenic regions. This finding underlines the role of the introns in the transcriptional regulation. Chromosome 5 that contains
Αξιολόγηση των δυνατοτήτων της τηλεμικροσκοπίας στην απεξάρτηση των χρηστών κυτταρολογίας υγρής φάσης από χωρικούς και χρονικούς περιορισμούς
Authors: Στεργίου Νικόλαος
Published: January 2014

Εισαγωγή: Οι ανάγκες για έγκυρη εξ αποστάσεως κυτταρολογική διάγνωση, διασφάλιση ποιότητας και συνεχή εκπαίδευση των κυτταρολόγων, είναι πιο επίκαιρες από ποτέ. Η εξέλιξη των επιστημών της πληροφορικής και των τηλεπικοινωνιών, καθώς και η συνεχής διάδοση της χρήσης του διαδικτύου διευκολύνουν την εφαρμογή της τηλεκυτταρολογίας στο περιβάλλον του σύγχρονου εργαστηρίου Διαγνωστικής Κυτταρολογίας. Μέθοδοι: Στα πλαίσια της παρούσας εργασίας υλοποιήθηκε ένα πρότυπο περιβάλλον τηλεκυτταρολογίας, το οποίο περιλαμβάνει υποσυστήματα τηλεκπαίδευσης, τηλεδιάγνωσης - τηλεσυμβουλευτικής και πρόσβασης σε απομακρυσμένες ιατρικές βάσεις δεδομένων. Ο σχεδιασμός του συστήματος στηρίχτηκε στην αρχιτεκτονική του διαδικτύου και η ανάπτυξη βασίστηκε σε ανοιχτού λογισμικού εργαλεία. Το εκπαιδευτικό υλικό του υποσυστήματος τηλεκπαίδευσης περιλαμβάνει την παρουσίαση των βασικών διαγνωστικών χαρακτηριστικών κάθε οντότητας με τη βοήθεια κειμένου και ενός ικανοποιητικού αριθμού σχολιασμένων εικόνων και πραγματικών περιστατικών. Το υποσύστημα τηλεδιάγνωσης χρησιμοποιήθηκε στην καθημερινή πρακτική του εργαστηρίου Διαγνωστικής Κυτταρολογίας, για την παροχή σύγχρονης και ασύγχρονης εξ αποστάσεως διάγνωσης, τόσο σε αρχικό όσο και σε δευτερεύον (συμβουλευτικό) επίπεδο. Αποτελέσματα: Όπως προέκυψε από την ποσοτική αξιολόγηση του συστήματος, με τη μέθοδο των ερωτηματολογίων, οι τελικοί χρήστες δήλωσαν ικανοποιημένοι από τη λειτουργικότητα και την ευχρηστία του συστήματος. Κατά την ποιοτική αξιολόγηση, με τη βοήθεια συνεντεύξεων, διαπιστώθηκε η συμβολή του συστήματος στην εκπαίδευση των νέων κυτταρολόγων αλλά και στη βελτίωση του καθημερινού διαγνωστικού τους έργου. Σχετικά με την εκπαιδευτική τους εμπειρία, οι συμμετέχοντες δήλωσαν ότι έχουν αποκτήσει μεγαλύτερη εξοικείωση με πιο συνηθισμένα διαγνωστικά προβλήματα και αισθάνονται μεγαλύτερη αυτοπεποίθηση στην καθημερινή τους διάγνωση. Η στατιστική ανάλυση των αποτελεσμάτων της αξιολόγησης του συστήματος τηλεδιάγνωσης απέδειξε ότι το συγκεκριμένο σύστημα έχει αρκετά βελτιωμένο συντελεστή ποιότητας σε σχέση με τη συμβατική μέθοδο διάγνωσης. Συμπεράσματα: Στο περιβάλλον τηλεκυτταρολογίας που υλοποιήθηκε, το υποσύστημα τηλεκπαίδευσης παρέχει στους κυτταρολόγους τη δυνατότητα συνεχούς και εξ αποστάσεως εκπαίδευσης στις βασικές αρχές της κυτταρολογίας υγρής φάσης, χωρίς κανένα χωρικό και χρονικό περιορισμό. Το υποσύστημα τηλεδιάγνωσης μπορεί να αποδεσμεύσει τον κυτταρολόγο από το χώρο του εργαστηρίου και ικανοποιεί τις απαιτήσεις για ασφαλή εξ αποστάσεως διάγνωση. Τέλος ο ηλεκτρονικός ιατρικός φάκελος δίνει τη δυνατότητα άμεσης και ασφαλούς πρόσβασης στην κυτταρολογική διάγνωση.
2-sided and multi-sided stable matchings
Authors: Ειρηνάκης Παύλος
Published: January 2014

Η διατριβή αυτή εξετάζει το πρόβλημα του Ευσταθούς Ταιριάσματος (ET), της Ευσταθούς Εισαγωγής (ΕΕ), του πολλά-προς-πολλά Ευσταθούς Ταιριάσματος (ΊΊΠ) και της Ευσταθούς Εφοδιαστικής Αλυσίδας (ΕΕΑ). Στα πλαίσια του ET, παρέχεται ένας χρονικά βέλτιστος αλγόριθμος που αναγνωρίζει ποια από τα μη ευσταθή ζεύγη μπορούν να αφαιρεθούν από τις λίστες προτίμησης χωρίς να προκαλέσουν αλλαγές στο σύνολο των λύσεων. Επιπλέον, χρησιμοποιώντας ένα κατευθυνόμενο γραμμογράφημα και το μειωμένο γράφημα περιστροφών, δίνεται η ελάχιστη περιγραφή του πολυτόπου του ET. Επιπλέον, η διάσταση του αποδεικνύεται ότι είναι ίση με τον αριθμό των περιστροφών, ενώ υπολογίζεται και η διάμετρος του. Ακόμα, εξετάζεται και η εναλλακτική αναπαράσταση του πολυτόπου αυτού που βασίζεται στις περιστροφές. Επίσης, οι περιστροφές ορίζονται στα πλαίσια του ΕΕ, όπου δίνεται ένας χρονικά βέλτιστος αλγόριθμος για την αναγνώριση όλων των περιστροφών και των μη ευσταθών ζευγών. Ο αλγόριθμος αυτός επεκτείνεται και στην περίπτωση του ΠΠ υπό ζευγωτή ευστάθεια, ατομικές προτιμήσεις και το κριτήριο max-min. Μάλιστα, η χρήση μιας διπλής στοίβας προτείνεται για την διατήρηση της βελτιστότητας του αλγορίθμου αυτού. Στη συνέχεια, επανεξετάζονται οι κανόνες κατασκευής του γραφήματος περιστροφών και παρέχεται ένας χρονικά και χωρικά βέλτιστος αλγόριθμος για την απαρίθμηση όλων των λύσεων. Επιπλέον, παρέχεται ένας πολυωνυμικός αλγόριθμος για την εύρεση της λύσης ελαχίστου βάρους, ο οποίος αποδεικνύεται ότι μπορεί να εφαρμοστεί ακόμα και σε περιπτώσεις με πιο περίπλοκες συνθήκες προτιμήσεων και ευστάθειας. Στα πλαίσια του προγραμματισμού περιορισμών (ΉΕ), αποδεικνύεται ότι η αναγνώριση όλων των ευσταθών ζευγών στην περίπτωση του ΕΕ και του ΠΠ ισοδυναμεί με την επίτευξη συνέπειας υπερακμής. Επίσης, παρουσιάζεται ένας περιορισμός ο οποίος μοντελοποιεί το ΠΠ καθώς και η κωδικοποίηση του ως πρόβλημα ικανοποίησης περιορισμών. Επιπλέον, προτείνεται η χρήση του αλγορίθμου που επιτυγχάνει συνέπεια υπερακμής ως ένα προ-επεξεργαστικό βήμα σε μια πλατφόρμα ΠΕ. Η μέθοδος αυτή καταδεικνύεται ότι είναι ιδιαίτερα αποτελεσματική, ιδίως υπό την παρουσία επιπλέον περιορισμών. Τέλος, μελετάται μια εξειδικευμένη εκδοχή του ΕΕΑ. Αποδεικνύεται ότι μία εφοδιαστική αλυσίδα με k σύνολα μπορεί να διαιρεθεί σε k-1 ανεξάρτητες αγορές ET, ενώ η κλίμακα που δημιουργείται από το σύνολο των λύσεων είναι κατανεμημένη. Επιπλέον, ορίζεται η έννοια της περιστροφής συμβολαίων, και παρέχεται μια σειρά από σχετικούς εξειδικευμένους αλγορίθμους.
Νομικές διαστάσεις εικονικών επιχειρήσεων και οργανισμών
Authors: Κωνσταντοπούλου-Ασημακοπούλου Μαρία
Published: January 2014

Η παρούσα διδακτορική διατριβή στοχεύει στην παρουσίαση των νομικών διαστάσεων στις Εικονικές Επιχειρήσεις ή/και στους Οργανισμούς δίνοντας ιδιαίτερη έμφαση στη δημιουργία, στη λειτουργία, στην επίλυση διαφορών και στην ολοκλήρωσή τους. Συντίθεται από 13 (δεκατρία) κεφάλαια στα οποία εκτός από τη νομική έρευνα, σχεδιάζονται στρατηγικές καινοτομίες στη λειτουργία της Ελληνικής Δικαιοσύνης και αναπτύσσονται πρακτικές νομικές εφαρμογές μέσω των συβάσεων, του ιδιωτικού συμφωνητικού κοινοπραξίας και του καταστατικού μιας εικονικής επιχείρησης. […]
Αιτιοπαθογενετικοί μηχανισμοί και έκβαση αγγειακών παθήσεων του κεντρικού νευρικού συστήματος σε άτομα νεαρής ηλικίας
Authors: Σπέγγος Κωνσταντίνος
Published: January 2014

Τα Αγγειακά Εγκεφαλικά Επεισόδια (ΑΕΕ) αποτελούν μια ετερογενή ομάδα παθήσεων που χαρακτηρίζει τη μεγάλη ηλικία. Μόλις το 5% του συνόλου αφορά ηλικίες μέχρι 45 ετών. Σκοπός της προοπτικής αυτής μελέτης παρατήρησης ήταν η ταξινόμηση των διαφόρων τύπων ΑΕΕ σε δείγμα Ελλήνων ασθενών ηλικίας μέχρι 45 ετών και η ανάλυση των στοιχείων που αφορούν την αιτιοπαθογένεια και την έκβαση τους. Ο πληθυσμός της παρούσας μελέτης αποτελείται από 176 ασθενείς μέσης ηλικίας 36.33 ετών με ΑΕΕ, εκ των οποίων 53.4% ήταν άνδρες. Στην πλειονότητα των περιπτώσεων διαγνώστηκε ισχαιμικό ΑΕΕ (63.6%) ενώ παροδικό ισχαιμικό ΑΕΕ καταγράφηκε στο 21.0%. Ενδοεγκεφαλική και υπαραχνοειδής αιμορραγία διαπιστώθηκε στο 6.3% και 5.1% αντίστοιχα. Μεταξύ των ισχαιμικών ΑΕΕ μόλις το 4.4% αποδόθηκε σε αθηρωθρομβωτική νόσο, ενώ καρδιοεμβολικής αιτιολογίας ήταν το 17%. Αξίζει να επισημανθεί ότι το 68% των καρδιοεμβολικών. Κενοχωρικά έμφρακτα σε διαγνώστηκαν στο 12.5%, ενώ σε άλλη επιβεβαιωμένη αιτιολογία αποδόθηκε το 25.9% των περιπτώσεων. Τέλος, το ποσοστό των περιπτώσεων που δεν κατέστη δυνατό να καθοριστεί το ακριβές αίτιο έφτασε το 40.2%. Το κάπνισμα, η υπερχοληστερολαιμία και η αρτηριακή υπέρταση αποτέλεσαν με 59.7%, 45.5% και 26.1% αντίστοιχα τους σημαντικότερους παράγοντες κινδύνου. Τα ποσοστά των ασθενών που λάμβαναν την κατάλληλη αντιυπερτασική και αντιλιπιδαιμική αγωγή ήταν με 34.8% και 1.3% απογοητευτικά. Εντός του πρώτου μήνα καταγράφηκαν 3 θάνατοι συνεπεία βαριάς εγκεφαλικής βλάβης. Εντός του πρώτου έτους καταγράφηκε ακόμη ένας θάνατος άλλης αιτιολογίας. Η θνητότητα εντός του πρώτου έτους έφτασε το 2.4%. Στην πλειονότητα των ασθενών παρατηρήθηκε εξαιρετική κλινική αποκατάσταση, ενώ μόλις το 15.2% παρουσίασε υπολειμματική αναπηρία. Συγκρίνοντας με δείγμα 327 ασθενών μέσης ηλικίας 64.4 ετών) διαπιστώσαμε μεταξύ των ηλικιακά νεότερων στατιστικώς σημαντικά χαμηλότερα ποσοστά κλασσικών παραγόντων κινδύνου και υψηλότερα ποσοστά συστηματικών νοσημάτων και αιματολογικών/θρομβοφιλικών διαταραχών. Δε διαπιστώσαμε στατιστικώς σημαντικές διαφορές που να αφορούν τη συχνότητα εμφάνισης των διαφόρων τύπων ΑΕΕ ή την κλινική έκβαση. Πρέπει να επισημανθεί το στατιστικώς σημαντικά υψηλότερο ποσοστό των γυναικών στις ηλικίες μέχρι 45 ετών, καθώς και η σαφής υπεροχή τους (61.4% vs. 38.6%) στις ηλικίες μέχρι 30 ετών. Σε σύγκριση με τη διεθνή βιβλιογραφία ο υπό μελέτη πληθυσμός ασθενών με ΑΕΕ ηλικίας μέχρι 45 ετών δεν παρουσιάζει ουσιαστικές διαφορές. Θα πρέπει να υπογραμμιστεί το εξαιρετικά υψηλό και συγκριτικά με άλλες χώρες μακράν υψηλότερο ποσοστό ενεργών καπνιστών, καθώς επίσης και η σαφής υπεροχή των γυναικών στις μικρότερες ηλικίες, εύρημα το οποίο έχει επισημανθεί σε πολύ μικρό αριθμό μελετών, γεγονός που καθιστά πιθανό και τον ρόλο φυλετικών παραμέτρων.
Έκφραση των πρωτεϊνών bcl-2, bax, bcl-x, fas και fas-ligand στη νόσο Hodgkin
Authors: Δράκος Ηλίας
Published: January 2014

Στην παρούσα μελέτη διερευνήσαμε τους αποπτωτικούς μηχανισμούς των ΗRS νεοπλασματικών κυττάρων στο λέμφωμα Hodgkin και την κλινική τους σημασία. Για το σκοπό αυτό χρησιμοποιήσαμε ένα συνδυασμό από in vitro τεχνικές και διάφορους αποπτωτικούς χειρισμούς σε κυτταρικές σειρές λεμφώματος Hodgkin, καθώς και ανοσοϊστοχημικές τεχνικές για να διερευνήσουμε την έκφραση διαφόρων αποπτωτικών πρωτεϊνών σε πρωτοπαθείς όγκους ασθενών. Τα ευρήματα αυτά συσχετίστηκαν με τα κλινικά δεδομένα των ασθενών και την παρουσία του ιού ΕΒV. Πρόκληση του εξωγενούς αποπτωτικού συστήματος FAS με το αγωνιστικό αντίσωμα CH11 έδειξε ότι τα ΗRS κύτταρα παρουσιάζουν αδρανοποίηση της εξωγενούς αποπτωτικής οδού εν’μέρει λόγω του αναστολέα FLIP. Ενεργοποίηση της ογκοκατασταλτικής πρωτεΐνης p53 με τον MDM2-αναστολέα nutlin-3 ενεργοποίησε την ενδογενή αποπτωτική οδό και προκάλεσε σημαντικό αποπτωτικό θάνατο σε ΗRS κύτταρα χωρίς μεταλλαγμένο p53, μέσω αύξησης των επιπέδων των προαποπτωτικών πρωτεϊνών BAX, και PUMA. Στους πρωτοπαθείς όγκους των ασθενών οι πρωτεΐνες FAS, FASL, BAX και BCXL έκφράζονταν σε υψηλά επίπεδα στα ΗRS κύτταρα. Αντίθετα η πρωτεΐνη BCL2 ήταν αρνητική στο μισό περίπου των περιπτώσεων. Η πρωτεΐνη p53 εμφάνιζε έντονη διακύμανση. Καμία από τις πρωτεΐνες αυτές δεν σχετίζονταν ως προς τα επίπεδα ανοσοϊστοχημικής έκφρασης με την παρουσία του ιού ΕΒV. Υψηλά επίπεδα ανασοϊστοχημικής έκφρασης του p53, σχετίζονταν στατιστικά σημαντικά με υψηλότερο ενδογενή αποπτωτικό ρυθμό των νεοπλασματικών κυττάρων όπως εκτιμήθηκε με την ανοσοϊστοχημική έκφραση της ενεργοποιημένης κασπάσης-3 στα ΗRS κύτταρα. Επίσης υψηλά επίπεδα της τελευταίας σχετίζονταν στατιστικά σημαντικά με καλύτερη πρόγνωση ασθενών που δεν είχαν υποβληθεί σε προηγούμενη θεραπεία.
Παιδεία και κοινωνία τον 19ο και 20ο αιώνα
Authors: Τσόδουλος Πέτρος
Published: January 2014

[…] Σκοπός της διατριβής είναι μέσα από τη διεξοδική μελέτη των διαθηκών, να αναδειχθεί το κοινωνικό και ιδεολογικό τους περιεχόμενο, να προβληθούν οι κοινωνικές αντιλήψεις των ευεργετών, οι αλήθειες όπως εκείνοι τις διατύπωσαν στις διαθήκες, οι ιδεολογίες τους, η ανεκτίμητη προσφορά τους στον άνθρωπο και στο έθνος, καθώς και η απεριόριστη ευγνωμοσύνη που όλοι τους οφείλουμε. Επιχειρείται, έτσι, μια εξελικτική αποτύπωση των κληροδοτημάτων και ιδρυμάτων που συστάθηκαν κατά το 19ο και 20ο αιώνα, από την οποία αναδύεται τόσο η διαχρονικότητα, όσο και η επικαιρότητα του ευεργετισμού. Η καταχώρηση όλων των κληροδοτημάτων, ιδρυμάτων και κληροδοσιών έγινε με απόλυτη χρονολογική σειρά, αρχίζοντας από το παλαιότερο και φτάνοντας μέχρι το έτος 2000. Σε όλη αυτή την προσπάθεια, ο στόχος μας ήταν να αναδείξουμε σε κάθε κληροδότημα και σε κάθε ίδρυμα τα σημαντικότερα σημεία του. Δηλαδή, την επωνυμία, τη χρονολογία και τον τρόπο σύστασής του, τη διαχείριση, τα περιουσιακά στοιχεία που ο ευεργέτης διέθεσε αρχικά, τα ετήσια έσοδα και έξοδα σήμερα, το σκοπό ή τους σκοπούς που ήθελε ο ευεργέτης να υπηρετούνται, καθώς και τις όποιες μεταβολές, ενδεχομένως, έγιναν από το Εφετείο Αθηνών, κατόπιν αίτησης των διαχειριστών. […]
Ο ρόλος τεχνικών τηλεματικής στις διαδικασίες διάγνωσης και εκπαίδευσης εργαστηρίων στη μέτρηση της περιεκτικότητας των κυττάρων σε DNA
Authors: Τσούκος Σεραφείμ
Published: January 2014

Στόχος της παρούσας μελέτης είναι η διερεύνηση και η πρόταση ενός πρωτοκόλλου τηλεματικής εφαρμογής της κυτταρομετρίας με τεχνικές ανάλυσης εικόνας. Συγκεκριμένα επιχειρείται η αξιολόγηση και ο καθορισμός των κατάλληλων διαδικασιών για την βαθμονόμηση των συσκευών, την λήψη και την επεξεργασία εικόνων. Επίσης διερευνάται η επίδραση της συμπίεσης των ψηφιακών εικόνων στα αποτελέσματα των μετρήσεων και η αξιοπιστία των μετρήσεων, που πραγματοποιούνται από απόσταση, σε εικόνες που έχουν αποσταλεί μέσω διαδικτύου. Υλικό και μέθοδος Μελετήθηκαν συνολικά 50 κολποτραχηλικά επιχρίσματα, που έχουν υποστεί επεξεργασία με την τεχνική κυτταρολογίας υγρής φάσης και έχουν χρωσθεί με την τεχνική Feulgen. Από κάθε περιστατικό ελήφθησαν εικόνες πυρήνων με τρία διαφορετικά συστήματα λήψης ενώ ταυτόχρονα κάθε περιστατικό αναλύθηκε ανεξάρτητα ως προς την πλοειδικότητα του DNA με ένα εμπορικό σύστημα ανάλυσης το οποίο λειτούργησε ως σύστημα αναφοράς. Στη συνέχεια συμπιέσθηκαν όλες οι εικόνες με το πρότυπο JPEG και πραγματοποιήθηκε ανάλυση τόσο των αρχικών όσο και των συμπιεσμένων εικόνων με ένα ειδικά διασκευασμένο λογισμικό ανάλυσης εικόνας. Συγκεκριμένα σχεδιάστηκαν τα ιστογράμματα του DNA και υπολογίσθηκαν 10 δείκτες εκτίμησης της πλοειδικότητας του DNA. Ακολούθησε αποστολή των εικόνων μέσω διαδικτύου σε τηλεματικό σταθμό όπου πραγματοποιήθηκε ανεξάρτητη ανάλυσή τους και υπολογισμός των ιδίων παραμέτρων, από διαφορετικό χρήστη. Αποτελέσματα Η ανάλυση των αποτελεσμάτων και η σύγκρισή τους με αυτά που προκύπτουν από το σύστημα αναφοράς, έδειξε πολύ καλή συσχέτιση μεταξύ τους τόσο σε επίπεδο τιμών των παραμέτρων όσο και σε επίπεδο κατηγοριοποίησης πλοειδικότητας του DNA. Στο σύνολο των παραμέτρων που μετρήθηκαν σε κυτταρολογικές εικόνες διαφόρων επιπέδων συμπίεσης, δεν παρατηρήθηκαν στατιστικά σημαντικά διαφορές, γεγονός που καθιστά δυνατή την εφαρμογή πρωτοκόλλου τηλεματικών υπηρεσιών για την ανάλυση πλοειδικότητας. Τα αποτελέσματα της τηλεματικής εφαρμογής έδειξαν πολύ καλή γραμμική συσχέτιση μεταξύ της αρχικής και της «από απόσταση» ανάλυσης. Συμπεράσματα Η καλή συσχέτιση μεταξύ των αναλύσεων που πραγματοποιήθηκαν στις εικόνες από τα διάφορα συστήματα λήψης, καταδεικνύει ότι, ουσιώδες κριτήριο για την αξιοπιστία των αποτελεσμάτων είναι η τήρηση κατάλληλων διαδικασιών και η σταθερή εφαρμογή τους σε όλα τα στάδια της μεθόδου. Τα αποτελέσματα όλων των ελέγχων που πραγματοποιήθηκαν για τους σκοπούς της έρευνας κάνουν φανερό ότι μια τηλεματική εφαρμογή για την ανάλυση πλοειδικότητας του DNA μπορεί να λειτουργήσει εύκολα, αξιόπιστα και με ελάχιστο κόστος. Το σύστημα ανάλυσης πλοειδικότητας, όπως διασκευάσθηκε, αλλά και το πρωτόκολλο λειτουργίας ενός τέτοιου συστήματος, όπως προτείνεται στην παρούσα έρευνα, μπορεί να λειτουργήσει με στόχο την παροχή υπηρεσιών προς περιφερειακά εργαστήρια. Επίσης στόχος εφαρμογής του προτεινόμενου πρωτοκόλλου μπορεί να είναι ο έλεγχος και η διασφάλιση της ποιότητας στα εργαστήρια που εφαρμόζουν τεχνικές στατικής κυτταρομετρίας.
Ποιότητα ζωής παιδιών με εγκεφαλική παράλυση
Authors: Κοσμετάτου Ευαγγελία
Published: January 2014

Στόχοι της παρούσης εργασίας ήσαν: 1.Να διερευνηθεί το εάν οι γονείς των παιδιών με εγκεφαλική παράλυση αξιολογούν την ποιότητα ζωής των παιδιών τους χαμηλότερα από τα ίδια τα παιδιά. 2.Να διερευνηθεί το εάν η ποιότητα ζωής των παιδιών (όπως την αξιολογούν είτε τα ίδια τα παιδιά είτε οι γονείς τους), επηρεάζεται από την σοβαρότητα της εγκεφαλικής τους παράλυσης ή το νοητικό τους επίπεδο. ΜΕΘΟΔΟΛΟΓΙΑ 95 παιδιά με εγκεφαλική παράλυση και 137 γονείς συμμετείχαν στην μελέτη. Η αξιολόγηση της σοβαρότητας της εγκεφαλικής παράλυσης έγινε με το σύστημα ταξινόμησης αδρής κινητικής λειτουργίας (GMFCS) και η αξιολόγηση του νοητικού επιπέδου από τα κέντρα στα οποία παρακολουθούνταν τα παιδιά (σε συνεργασία με τους ειδικούς θεραπευτές, τους γονείς και τα ίδια τα παιδιά, όπου αυτό ήταν εφικτό). Για την εκτίμηση της ποιότητας ζωής των παιδιών χρησιμοποιήθηκαν τα εργαλεία της ομάδας DISABKIDS. Οι γονείς οι οποίοι συμπλήρωσαν τα σχετικά ερωτηματολόγια ήσαν 137 (93 μητέρες και 44 πατέρες) και τα παιδιά 67 ( 30 κορίτσια και 37 αγόρια). ΑΠΟΤΕΛΕΣΜΑΤΑ 1. Οι μητέρες των παιδιών με εγκεφαλική παράλυση σε μεγάλο βαθμό και σε γενικές γραμμές, δεν αξιολογούν την ποιότητα ζωής των παιδιών τους με χαμηλότερα από ότι τα ίδια τα παιδιά. 2. Η ποιότητα ζωής των παιδιών με εγκεφαλική παράλυση όπως την αξιολογούν οι μητέρες τους, σχετίζεται εν μέρει με την σοβαρότητα της εγκεφαλικής παράλυσης. 3. Η ποιότητα ζωής των παιδιών με εγκεφαλική παράλυση όπως την αξιολογούν τα ίδια τα παιδιά, δεν σχετίζεται σε μεγάλο βαθμό με την σοβαρότητα της εγκεφαλικής τους παράλυσης. 4. Η ποιότητα ζωής των παιδιών με εγκεφαλική παράλυση όπως την αξιολογούν οι μητέρες τους, σχετίζεται με το νοητικό επίπεδο των παιδιών. ΣΥΜΠΕΡΑΣΜΑ Τα αποτελέσματα της έρευνας έδειξαν ότι η ποιότητα ζωής των παιδιών με εγκεφαλική παράλυση (όπως την αξιολογούν είτε τα ίδια τα παιδιά είτε οι μητέρες τους), ποικίλλει ανάλογα με τους τομείς και τις διαστάσεις των ερωτηματολογίων, την ηλικία, την σοβαρότητα της εγκεφαλικής παράλυσης των παιδιών, καθώς και το νοητικό τους επίπεδο.
Τεχνικές επεξεργασίας σήματος στην κρυπτογραφία
Authors: Λιμνιώτης Κωνσταντίνος
Published: January 2014

Η κρυπτογραφία αποτελεί τον κύριο επιστημονικό κλάδο για τη μελέτη της ασφάλειας των τηλεπικοινωνίων οι αλγόριθμοι ροής αποτελούν σημαντική κατηγορία κρυπτογραφικών αλγορίθμων. Βασικό δομικό τους στοιχείο αποτελούν οι καταχωρητές ολίσθησης με γραμμική (LFSR) ή μη γραμμική (FSR) συνάρτηση ανάδρασης. Η ασφάλεια των αλγορίθμων ροής έγκειται στα χαρακτηριστικά τυχαιότητας που εμφανίζει η ακολουθία του κλειδιού. Η πολυπλοκότητα είναι ένα εκ των διαφόρων κρυπτογραφικών κριτηρίων των ακολουθιών η οποία ορίζεται ως το μήκος του μικρότερου FSR που παράγει την ακολουθία. Ιδιαίτερα η γραμμική πολυπλοκότητα είναι πολύ σημαντική η οποία πρέπει να είναι υψηλή προκειμένου το σύστημα να είναι ασφαλές σε διάφορες επιθέσεις όπως ο αλγόριθμος Berlekamp-Massey (BMA). Για την παραγωγή ακολουθιών υψηλής γραμμικής πολυπλοκότητας χρησιμοποιούνται μη γραμμικές λογικές συναρτήσεις είτε ως φίλτρα η συνδυαστές. Ωστόσο η ασφάλεια του συστήματος εξαρτάται επίσης και από επιμέρους ιδιότητες αυτών των λογικών συναρτήσεων. Επίσης υπάρχουν ανοιχτά ερωτήματα όσον αφορά τις σχέσεις μεταξύ των διαφόρων κρυπτογραφικών κριτηρίων των ακολουθιών. Στην παρούσα διατριβή μελετώνται χαρακτηριστικά τυχαιότητας των ακολουθιών, χρησιμοποιώντας εργαλεία της θεωρίας συστημάτων. Έμφαση δίνεται στη γραμμική πολυπλοκότητα η οποία μελετάται με χρήση των εννοιών της ελεγξιμότητας και παρατηρησιμότητας των συστημάτων παραγωγής ακολουθιών. Αναπτύσσεται ένας νέος γενικευμένος μετασχηματισμός Fourier που περιγράφει όλες τις περιοδικές ακολουθίες και επιτρέπει την κατασκευή ακολουθιών με οποιαδήποτε τιμή για τη γραμμική πολυπλοκότητα. Eπίσης κατασκευάζεται μια νέα οικογένεια μη γραμμικών φίλτρων η οποία παράγει ακολουθίες υψηλής γραμμικής πολυπλοκότητας. Μελετάται επίσης η μη γραμμική πολυπλοκότητα, καθώς και σχέσεις της με άλλα κρυπτογραφικά κριτήρια. Αναπτύσσεται ένας νέος αναδρομικός αλγόριθμος για την εύρεση του ελάχιστου FSR που παράγει μια ακολουθία, γενικεύοντας τον BMA στη μη γραμμική περίπτωση. Επιπλέον αναδεικνύεται η σχέση της μη γραμμικής πολυπλοκότητας με την πολυπλοκότητα Lempel-Ziv καθώς και με τον βαθμό συμπίεσης. Τέλος αναπτύσσονται τεχνικές για την εύρεση βέλτιστων τετραγωνικών προσεγγίσεων για κατηγορία συναρτήσεων βαθμού 3 και 4 ανεξαρτήτως του πλήθους των μεταβλητών. Οι τεχνικές αυτές καθορίζουν νέες σχεδιαστικές αρχές που πρέπει να τηρούνται στην κατασκευή κρυπτογραφικών συναρτήσεων. Μελέτη γνωστών συναρτήσεων καταδεικνύει κρυπτογραφικές τους αδυναμίες.
Ακαδημαϊκές τάσεις της εκκλησιαστικής ζωγραφικής στην Ελλάδα κατά τον 19ο αιώνα
Authors: Γραίκος Νικόλαος
Published: January 2014

Σκοπός της διατριβής ήταν η μελέτη της εκκλησιαστικής ζωγραφικής στην Ελλάδα από το 1830 μέχρι τις αρχές του 20ου αι. Κύριες περιοχές έρευνας ήταν η Στερεά Ελλάδα, η Πελοπόννησος, τα νησιά του κεντρικού Αιγαίου και η νότια Θεσσαλία. Μεθοδολογικά ακολουθήσαμε ένα διεπιστημονικό σχήμα τεσσάρων επιπέδων ανάλυσης: (α) οι ναοί, οι τοπικές κοινωνίες, το εικονογραφικό υλικό και η εικονογραφική του ανάλυση, (β) ο καλλιτέχνης η εκπαίδευσή του και οι τεχνοτροπικές τάσεις, (γ) ο ιδεολογικός και ο κοινωνικός περίγυρος του έργου, (δ) η πολιτισμική και η λατρευτική νοηματοδότηση. Τα κύρια συμπεράσματα της έρευνάς μας είναι τα ακόλουθα: (α) Η ανέγερση νέων μεγάλων ναών μετά την ίδρυση του ανεξάρτητου ελληνικού κράτους βοηθά την εκκλησιαστική τέχνη να εξελιχθεί σε νέους δρόμους. (β) Στο πεδίο της τεχνοτροπικής φυσιογνωμίας η επικρατούσα άποψη περί καθαρά δυτικότροπου προσανατολισμού της εκκλησιαστικής ζωγραφικής αποδεικνύεται εξαιρετικά γενικευτική. Στην πραγματικότητα καταγράφονται πολλές ζωγραφικές τάσεις, οι περισσότερες από τις οποίες έχουν «μεικτό» τεχνοτροπικό χαρακτήρα και αντλούν τα πρότυπά τους από τη μεταβυζαντινή παράδοση και τη δυτική τέχνη. (γ) Tο αναπαραστατικό σύστημα, που προωθούσαν το Κράτος και η Εκκλησία, το οποίο είχε ως βασικές αρχές τη «βελτίωση» της βυζαντινής τέχνης στο επίπεδο του σχεδίου, της προοπτικής και της τεχνοτροπίας δεν επικράτησε ολοκληρωτικά. (δ) Οι παρατηρούμενες αποκλίσεις των νέων καλλιτεχνικών ιδεών από την Ορθόδοξη θεολογία της εικόνας, θα πρέπει να εκτιμηθούν με βάση τα γενικότερα πολιτισμικά, θεολογικά και ιδεολογικά δεδομένα της εποχής. (ε) Από την άποψη της εικονογραφίας οι επιρροές από τη Δύση είχαν επιλεκτικό χαρακτήρα. Συχνά παρατηρείται η επανάληψη παλαιότερων προτύπων και η εκλεκτικιστική εισαγωγή δυτικών μοτίβων, ενώ λίγα ήταν τα καθαρά δυτικά θέματα. (στ) Ο ειδικός χαρακτήρας της εκκλησιαστικής ζωγραφικής της εποχής προκαλεί σε νέες μεθοδολογικές ερμηνείες. Για το σκοπό αυτό προτείνουμε τη δημιουργία ενός νέου ανεξάρτητου και διεπιστημονικού πεδίου της «νεότερης ελληνικής εκκλησιαστικής και θρησκευτικής τέχνης», με χρονολογικά όρια τις αρχές του 18ου αι. μέχρι τη σημερινή μετα-νεωτερική φάση. Μεθοδολογικά το νέο αυτό πεδίο μπορεί να συγκροτηθεί στα εφαπτόμενα όρια της Βυζαντινής Αρχαιολογίας, της Ιστορίας της Τέχνης, της Κοινωνικής Ανθρωπολογίας και των Πολιτισμικών Σπουδών.
Αυξημένη Lp[a] στον λανθάνοντα υποθυρεοειδισμό και απάντηση στη θεραπεία με θυροξίνη
Authors: Καραλής Δημήτριος
Published: January 2014

Ο Υποκλινικός Υποθυρεοειδισμός είναι μία κατάσταση πού χαρακτηρίζεται από την έλλειψη κλινικών συμπτωμάτων, φυσιολογικά επίπεδα θυρεοειδικών ορμονών και ελαφρά αύξηση της τιμής της TSH. Στη βιβλιογραφία αναφέρεται : 1. αυξημένα επίπεδα Lp[a] και γενικά του λιπιδαιμικού προφίλ σε ασθενείς με Υποκλινικό Υποθυρεοειδισμό. 2. μείωση των τιμών Lp[a] και γενικά των λιπιδαιμικών παραγόντων μετά τη χορήγηση θυροξίνης. Τα παραπάνω έχουν μεγάλη σημασία αφού η Lp[a] θεωρείται ένας ανεξάρτητος παράγων αρτηριοσκλήρωσης και ισχαιμικής καρδιακής νόσου. Κατ΄ άλλους όμως δεν παρατηρείται καμία μεταβολή των λιπιδαιμικών παραγόντων μετά τη χορήγηση θυροξίνης. Είναι λοιπόν αμφισβητούμενη η επίδραση της θυροξίνης στους παραπάνω παράγοντες. Εμείς προσπαθήσαμε να περιγράψουμε τη σχέση του Υποκλινικού Υποθυρεοειδισμού με τους λιπιδαιμικούς παράγοντες και ιδίως την Lp[a] και να μελετήσουμε τη μεταβολή τους μετά τη χορήγηση θυροξίνης. Αποτέλεσμα της μελέτης αυτής ήταν η διαπίστωση ότι πράγματι η χορήγηση θυροξίνης βελτιώνει το λιπιδαιμικό προφίλ και μειώνει την τιμή της Lp[a]. Συνεπώς θα μπορούσαμε να πούμε ότι ο Υποκλινικός Υποθυρεοειδισμός είναι μία κλινική οντότης πού πρέπει να αντιμετωπίζεται θεραπευτικά.
Διεργασίες ανάκτησης και καθαρισμού των καροτενοειδών που παράγονται από το μύκητα Blakeslea trispora σε διαφορετικά υποστρώματα
Authors: Παπαϊωάννου Εμμανουήλ
Published: January 2014

Τα καροτενοειδή αποτελούν μια από τις σπουδαιότερες κατηγορίες φυσικών χρωστικών και εκτός του χρώματός τους έχουν πολλαπλή ευεργετική δράση στον ανθρώπινο οργανισμό. Η συνεχώς αυξανόμενη ζήτηση ολοένα και μεγαλύτερων ποσοτήτων καροτενοειδών, αλλά και η ευαισθητοποίηση σήμερα των ανθρώπων τόσο όσον αφορά περιβαλλοντικά θέματα, όσο και την επιθυμία τους για χρήση φυσικά παραγόμενων προϊόντων, καθιστά την ανάγκη βιοτεχνολογικής παραγωγής τους σημείο έντονου ερευνητικού ενδιαφέροντος. Για το λόγο ότι τα καροτενοειδή είναι ενδοκυττάριο προϊόν και λόγω των ιδιαίτερων φυσικοχημικών τους ιδιοτήτων ο σχεδιασμός της διεργασίας ανάκτησής τους αποτελεί σημαντικό οικονομικό μέγεθος της όλης διαδικασίας. Στην παρούσα διατριβή εξετάστηκε η παραγωγή και κυρίως η ανάκτηση των καροτενοειδών από τις καλλιέργειες του μύκητα Blakeslea trispora. Εξετάστηκε η επίδραση της προκατεργασίας της βιομάζας και η χρήση διαφόρων διαλυτών για την ανάκτηση των καροτενοειδών από τη βιομάζα του μύκητα και αποδείχθηκε ότι η ανάκτησή τους από την υγρή βιομάζα αμέσως μετά το πέρας της καλλιέργειας, χωρίς περαιτέρω κατεργασία, είναι η πλέον ενδεδειγμένη. Επίσης δείχθηκε ότι με την επιλογή κατάλληλων διαλυτών μπορούν να ληφθούν από την αρχική εκχύλιση κιόλας κλάσματα εμπλουτισμένα σε β-καροτένιο ή λυκοπένιο. Εκτός της προκατεργασίας της βιομάζας και τον εκάστοτε χρησιμοποιούμενο διαλύτη πλήθος παραγόντων βρέθηκε ότι επηρεάζουν την εκχύλιση και τα λαμβανόμενα καροτενοειδή. Μελετήθηκε η συνεισφορά των συστατικών του υποστρώματος στα επιμέρους παραγόμενα καροτενοειδή όπως η κύρια πηγή άνθρακα, τα φυτικά έλαια, τα ιόντα μετάλλων, το βουτυλιωμένο υδροξυτολουόλιο (αντιοξειδωτικό), οι βιταμίνες, η συγκέντρωση χλωριούχου νατρίου και η παρουσία διαφορετικών ποσοτήτων επιφανειοδραστικών και βρέθηκε ότι όλα τα παραπάνω επηρεάζουν σημαντικά τα επι μέρους παραγόμενα καροτενοειδή, με διαφορετικά κάθε φορά αποτελέσματα. Μελετήθηκε επίσης η πορείας της ενδοκυτταρικής παραγωγής των καροτενοειδών σε καλλιέργειες του B. trispora με τη βοήθεια της φασματοσκοπίας Raman. Στη συνέχεια επιχειρήθηκε απομάκρυνση των ουσιών που παρεμποδίζουν την κρυστάλλωση των καροτενοειδών, υπό ήπιες συνθήκες σαπωνοποίησης, καθώς και ο καθαρισμός και ο διαχωρισμός των καροτενοειδών με χρωματογραφικές μεθόδους. Η πιθανότητα αποτελεσματικότερου και ταχύτερου καθαρισμού του αρχικού εκχυλίσματος εξετάστηκε με τη χρήση των τεχνολογικά προηγμένων πολυμερών μοριακής αποτύπωσης. Τέλος εξετάστηκε η αντιοξειδωτική δράση του εκχυλίσματος των καροτενοειδών, και βρέθηκε ότι επηρεάζεται σημαντικά από τη σύσταση των υποστρωμάτων στα οποία ο μύκητας αναπτύσσεται, καθώς και ο εγκλεισμός του μείγματος των καροτενοειδών σε βρώσιμους φορείς, όπως είναι τα βιοαποικοδομήσιμα πολυμερή και τα νιοσώματα-λιποσώματα.
Οι αντιδάνειες λέξεις στη νέα ελληνική
Authors: Βασμανόλη Ερασμία
Published: January 2014

Σκοπός της διατριβής ήταν να τεθεί το θεωρητικό πλαίσιο του αντιδανεισμού της Ελληνικής (στο πλαίσιο της Ιστορικοσυγκριτικής Γλωσσολογίας), να διακριθούν τα αντιδάνεια από συναφείς όρους με αναφορά στις διαφωνίες μελετητών-λεξικογράφων, να κατηγοριοποιηθούν(λέξεις, φράσεις, επιθήματα, συντακτικά σχήματα), να συγκεντρωθούν και να αναλυθούν αντιδάνειες λέξεις που επέστρεψαν στην Ελληνική μέσω διαφόρων γλωσσών. Το ‘ταξίδι’ των λέξεων από την παλαιότερη Ελληνική σε άλλες γλώσσες και η ‘επιστροφή’ τους,μέσω αυτών, στη Ν.Ελληνική, έχοντας υποστεί μεταβολές στη μορφή και στη σημασία, αποτελούν το κίνητρο της έρευνας. Τα κριτήρια στην επιλογή των γλωσσών ήταν ιστορικά (σχέση Ελληνικής με αυτές για λόγους πολιτικούς, πχ. κατακτητικοί πόλεμοι, οικονομικούς, πχ. εμπορικές σχέσεις, πολιτιστικούς, π.χ. επιστημονικά επιτεύγματα ) και ποσοτικά (ο αριθμός των λέξεων που επέστρεψαν μέσω μιας γλώσσας). Επιδίωξή μας ήταν να συγκεντρώσουμε ένα σώμα (corpus)λέξεων αποδελτιώνονταςτα κυριότερα αμιγώς -ή μη -ετυμολογικά λεξικά της Ν. Ελληνικής. Η μέθοδος που ακολουθήθηκε ήταν αναλυτική και συνθετική. Αρχικά, με βάση τις φωνολογικές,γραφηματικές και μορφολογικές αντιστοιχίες των διαφόρων γλωσσών με την Ελληνική, αναζητήσαμε την ‘περιπλάνηση’ των λέξεων αυτών στα έγκυρα λεξικά των γλωσσών αυτών για να επιβεβαιωθεί η αρχική ελληνική προέλευσή τους. Οι λέξεις αυτές αναλύθηκαν συγχρονικά και διαχρονικά σε φωνολογικό, γραφηματικό, μορφολογικό ,σημασιολογικό , πραγματολογικό και κοινωνιογλωσσικό επίπεδο. Κατόπιν καταλήξαμε σε κατηγοριοποίηση των αντιδανείων με τα εξής κριτήρια: α) τη γλώσσα μέσω της οποίας επέστρεψαν στην Ελληνική(Ιταλική-Ενετική, Τουρκική, Λατινική, Γαλλική, Αγγλική, Γερμανική), β) το βαθμό βεβαιότητας του χαρακτηρισμού τους ως αντιδανείων (βέβαια, πιθανά-αμφισβητούμενα, λέξεις που εσφαλμένα θεωρήθηκαν αντιδάνεια), γ)τις μεταβολές που υπέστησαν (στη μορφή, στη σημασία, στη μορφή και στη σημασία) και δ) την προσθήκη παραγωγικής κατάληξης σε ενδιάμεση γλώσσα (αντιδάνεια υβρίδια)...
Διαγνωστική και προγνωστική αξία της μέτρησης βιοχημικών δεικτών στον εκπνεόμενο αέρα και στον ορό ασθενών με πρωτοπαθή καρκίνο πνεύμονα
Authors: Δαλαβέρης Ελευθέριος
Published: January 2014

ΣΚΟΠΟΣ: Η συλλογή του EBC αποτελεί μία μη επεμβατική μέθοδο για τη μελέτη βιολογικών δεικτών σε ασθενείς με πνευμονικές παθήσεις. Σκοπός της μελέτης ήταν η ανίχνευση στο EBC και στον ορό ασθενών με ΚΠ του TNF-α, VEGF και του 8-ισοπροστάνιου μορίων που διαδραματίζουν σημαντικό ρόλο στην ογκογένεση και η ανάδειξη της κλινικής τους αξίας. ΥΛΙΚΟ ΚΑΙ ΜΕΘΟΔΟΙ: Στην παρούσα μελέτη συμμετείχαν 60 ασθενείς με πρωτοπαθή ΚΠ ( 55 άνδρες και 5 γυναίκες , μέσης ηλικίας 62.73±0.86 έτη) και 30 υγιείς μάρτυρες. Η λήψη του EBC πραγματοποιήθηκε μέσω μίας συσκευής (Εcoscreen, Jaeger, Germany) και για την μέτρηση των επιπέδων των βιοχημικών δεικτών τόσο στον ορό όσο και στο EBC χρησιμοποιήθηκε ανοσοενζυμική μέθοδο ELISA. ΑΠΟΤΕΛΕΣΜΑΤΑ: Τα επίπεδα του TNF-α κατά τη διάγνωση ήταν αυξημένα τόσο στο EBC όσο και στον ορό των ασθενών με ΚΠ σε σχέση με αυτά των υγιών μαρτύρων (p<0.0001, p<0,0004 αντίστοιχα). Ανάλογο αποτέλεσμα παρατηρήθηκε και για τις τιμές του VEGF οι οποίες βρέθηκαν αυξημένες στους ασθενείς με ΚΠ τόσο στο EBC όσο και στον ορό σε σχέση με αυτές των υγιών μαρτύρων (p<0.0001, p<0.0001 αντίστοιχα). Αντίθετα, μόνο στον ορό παρατηρήθηκαν στατιστικά σημαντικές διαφορές μεταξύ των τιμών του 8-ισοπροστάνιου των ασθενών έναντι των υγιών μαρτύρων (p<0,0001), όχι όμως και στο EBC. Επιπλέον, παρατηρήθηκε στατιστικά σημαντική συσχέτιση μεταξύ των τιμών του 8-ισοπροστάνιου στα δύο βιολογικά υλικά (p=0.01, r=0.329). Οι τιμές των βιοχημικών δεικτών στο EBC δεν μεταβλήθηκαν στατιστικά σημαντικά μετά τη χορήγηση ΧΜΘ σε σχέση με τις τιμές κατά τη διάγνωση. Ωστόσο, στον ορό παρατηρήθηκε στατιστικά σημαντική αύξηση μόνο των επιπέδων του 8-ισοπροστάνιου μετά την ΧΜΘ (p<0.0001). Δεν παρατηρήθηκε στατιστικά σημαντική συσχέτιση των δεικτών με τη συνολική επιβίωση των ασθενών και στα δύο υλικά. ΣΥΜΠΕΡΑΣΜΑΤΑ: Ο TNF-α, ο VEGF και το 8-ισοπροστάνιο ανιχνεύτηκαν για πρώτη φορά στο EBC ασθενών με ΚΠ που έλαβαν ΧΜΘ. Οι ασθενείς με καρκίνο του πνεύμονα βρέθηκαν να έχουν αυξημένα επίπεδα TNF-α και VEGF τόσο στο συμπύκνωμα όσο και στον ορό ενώ το 8-ισοπροστάνιο βρέθηκε αυξημένο μόνο στον ορό. Η συλλογή του EBC θα μπορούσε να αποτελέσει μία χρήσιμη, μη επεμβατική μέθοδο μελέτης βιολογικών δεικτών για την πρώιμη διάγνωση και παρακολούθηση ασθενών με ΚΠ ωστόσο χρήζει περαιτέρω αξιολόγησης.
Μελέτη της επίδρασης επιφανειοδραστικών ουσιών στην παρασκευή νανοδομημένης τιτανίας ως φωτοκαταλύτη
Authors: Μητσιώνης Αναστάσιος
Published: January 2014

ΣΤΟΧΟΣ ΤΗΣ ΔΙΑΤΡΙΒΗΣ ΗΤΑΝ Η ΠΑΡΑΣΚΕΥΗ ΝΑΝΟΔΟΜΗΜΕΝΗΣ ΤΙΤΑΝΙΑΣ (TIO2) ΜΕ ΜΕΘΟΔΟ ΓΑΛΑΚΤΩΜΑΤΩΝ ΚΑΙ Η ΜΕΛΕΤΗ ΤΗΣ ΦΩΤΟΚΑΤΑΛΥΤΙΚΗΣ ΤΗΣ ΙΚΑΝΟΤΗΤΑΣ ΣΤΗ ΔΙΑΣΠΑΣΗ ΑΕΡΙΩΝ/ΥΓΡΩΝ ΡΥΠΩΝ. ΤΟ TIO2 ΧΡΗΣΙΜΟΠΟΙΕΙΤΑΙ ΕΥΡΕΩΣ ΤΑ ΤΕΛΕΥΤΑΙΑ ΧΡΟΝΙΑ ΩΣ ΕΝΑΣ ΑΠΟ ΤΟΥΣ ΠΙΟ ΟΙΚΟΝΟΜΙΚΟΥΣ ΚΑΙ ΦΙΛΙΚΟΥΣ ΠΡΟΣ ΤΟ ΠΕΡΙΒΑΛΛΟΝ ΚΑΤΑΛΥΤΕΣ. Η ΔΡΑΣΤΙΚΟΤΗΤΑ ΤΟΥ ΕΓΚΕΙΤΑΙ ΣΤΟ ΓΕΓΟΝΟΣ ΟΤΙ ΜΠΟΡΕΙ ΜΕ ΑΚΤΙΝΟΒΟΛΗΣΗ ΝΑ ΠΑΡΑΓΕΙ ΔΡΑΣΤΙΚΕΣ ΡΙΖΕΣ ΠΟΥ ΧΡΗΣΙΜΕΥΟΥΝ ΣΤΗ ΔΙΑΣΠΑΣΗ ΤΟΞΙΚΩΝ ΟΥΣΙΩΝ. ΠΟΛΛΟΙ ΠΑΡΑΓΟΝΤΕΣ ΕΠΙΔΡΟΥΝ ΣΤΗ ΦΩΤΟΚΑΤΑΛΥΤΙΚΗ ΔΡΑΣΤΙΚΟΤΗΤΑ ΤΟΥ TIO2. ΤΕΤΟΙΟΙ ΕΙΝΑΙ Η ΚΡΥΣΤΑΛΛΙΚΗ ΔΟΜΗ, Η ΕΙΔΙΚΗ ΕΠΙΦΑΝΕΙΑ, Η ΠΑΡΟΥΣΙΑ ΕΤΕΡΟΑΤΟΜΩΝ ΚΑΙ ΤΟ ΜΕΓΕΘΟΣ ΤΩΝ ΣΩΜΑΤΙΔΙΩΝ. ΣΤΗΝ ΠΑΡΟΥΣΑ ΕΡΓΑΣΙΑ ΕΓΙΝΕ ΠΡΟΣΠΑΘΕΙΑ ΝΑ ΣΧΗΜΑΤΙΣΤΕΙ ΜΕΣΟΠΟΡΩΔΗΣ ΤΙΤΑΝΙΑ ΜΕ ΑΥΞΗΜΕΝΗ ΕΙΔΙΚΗ ΕΠΙΦΑΝΕΙΑ ΜΕ ΤΗ ΒΟΗΘΕΙΑ ΓΑΛΑΚΤΩΜΑΤΩΝ ΠΟΥ ΣΧΗΜΑΤΙΣΤΗΚΑΝ ΣΕ ΣΥΣΤΗΜΑ ΜΕΘΑΝΟΛΗ/ ΕΠΙΦΑΝΕΙΟΔΡΑΣΤΙΚΟ/ ΔΙΑΙΘΑΝΟΛΑΜΙΝΗ/ ΤΙΤΑΝΙΟ/ ΟΚΤΑΝΙΟ. ΤΟ ΣΥΣΤΗΜΑ ΑΥΤΟ ΑΝΤΙΣΤΟΙΧΕΙ ΣΕ ΕΝΑ Ο/W ΓΑΛΑΚΤΩΜΑ ΜΕ ΔΙΑΣΠΕΙΡΟΥΣΑ ΦΑΣΗ ΤΗ ΜΕΘΑΝΟΛΗ (W) ΚΑΙ ΔΙΑΣΠΑΡΜΕΝΗ ΤΟ ΟΚΤΑΝΙΟ (O). ΤΑ ΕΠΙΦΑΝΕΙΟΔΡΑΣΤΙΚΑ ΠΟΥ ΧΡΗΣΙΜΟΠΟΙΗΘΗΚΑΝ ΗΤΑΝ ΤΑ AEROSOL -OT (ΑΟΤ) ΚΑΙ SODIUM DODECYL SULFATE (SDS), ΩΣ ΠΗΓΗ ΤΙΤΑΝΙΟΥ ΧΡΗΣΙΜΟΠΟΙΗΘΗΚΕ ΤΟ ΙΣΟΠΡΟΠΟΞΕΙΔΙΟ ΤΟΥ (TI(OPr)4). ΤΑ ΥΛΙΚΑ ΠΟΥ ΠΡΟΕΚΥΨΑΝ ΜΕΛΕΤΗΘΗΚΑΝ ΚΑΙ ΣΥΓΚΡΙΘΗΚΑΝ ΩΣ ΠΡΟΣ ΤΗ ΔΟΜΗ ΚΑΙ ΤΙΣ ΦΩΤΟΚΑΤΑΛΥΤΙΚΕΣ ΤΟΥΣ ΙΔΙΟΤΗΤΕΣ ΜΕ ΤΟ ΕΜΠΟΡΙΚΟ Ρ25 ΚΑΘΩΣ ΚΑΙ ΜΕ ΥΛΙΚΑ ΠΟΥ ΠΡΟΕΚΥΨΑΝ ΑΠΟ ΑΠΛΗ ΥΔΡΟΛΥΣΗ (ΤΙΡ). ΑΡΧΙΚΑ ΥΠΟΛΟΓΙΣΤΗΚΕ Η ΚΡΙΣΙΜΗ ΣΥΓΚΕΝΤΡΩΣΗ ΜΙΚΥΛΛΟΠΟΙΗΣΗΣ (CMC) ΓΙΑ ΤΑ ΕΠΙΦΑΝΕΙΟΔΡΑΣΤΙΚΑ ΣΤΗ ΜΕΘΑΝΟΛΗ ΚΑΙ ΑΚΟΛΟΥΘΩΣ ΠΑΝΩ ΣΕ ΑΥΤΟ ΤΟ ΥΠΟΒΑΘΡΟ «ΧΤΙΣΤΗΚΕ» ΤΟ ΜΙΚΡΟΓΑΛΑΚΤΩΜΑ. ΧΡΗΣΙΜΟΠΟΙΗΘΗΚΕ Η ΔΙΑΙΘΑΝΟΛΑΜΙΝΗ ΩΣ ΣΥΜΠΛΕΚΤΙΚΟΣ ΠΑΡΑΓΟΝΤΑΣ ΜΕ ΤΟ TI(OPr)4 ΚΑΙ ΑΚΟΛΟΥΘΩΣ ΠΡΟΣΤΕΘΗΚΕ ΟΚΤΑΝΙΟ, ΣΕ ΔΙΑΦΟΡΕΣ ΣΥΓΚΕΝΤΡΩΣΕΙΣ, ΣΤΑ ΠΡΟΤΥΠΑ ΕΝΟΣ Ο/W ΓΑΛΑΚΤΩΜΑΤΟΣ. ΤΑ ΔΕΙΓΜΑΤΑ ΠΟΥ ΠΡΟΕΚΥΨΑΝ ΑΠΟ ΤΗΝ ΥΔΡΟΛΥΣΗ ΑΥΤΟΥ ΤΟΥ ΣΥΣΤΗΜΑΤΟΣ ΜΕΛΕΤΗΘΗΚΑΝ ΜΕ ΜΕΘΟΔΟΥΣ XRD, FT-IR, TG-DSC, SEM, N2 ADSORPTION/ DESORPTION ΩΣ ΠΡΟΣ ΤΗ ΜΟΡΦΟΛΟΓΙΑ ΚΑΙ ΜΕ ΦΘΟΡΙΣΜΟΜΕΤΡΙΑ ΤΕΡΕΦΘΑΛΙΚΟΥ ΟΞΕΟΣ, UV/VIS DRS ΩΣ ΠΡΟΣ ΤΑ ΦΩΤΟΚΑΤΑΛΥΤΙΚΑ ΧΑΡΑΚΤΗΡΙΣΤΙΚΑ ΤΟΥΣ. ΤΑ ΥΛΙΚΑ ΔΟΚΙΜΑΣΤΗΚΑΝ ΚΑΙ ΩΣ ΠΡΟΣ ΤΗΝ ΑΠΟΔΟΣΗ ΤΟΥΣ ΣΤΗ ΔΙΑΣΠΑΣΗ ΑΕΡΙΩΝ (ΟΞΕΙΔΩΣΗ ΝΟ) ΚΑΙ ΥΓΡΩΝ ΡΥΠΩΝ(ΑΖΩΧΡΩΜΑΤΑ AURAMINE- O, DIRECT YELLOW -12). ΤΑ ΥΛΙΚΑ ΤΗΣ ΣΕΙΡΑΣ ΤΙΡ ΑΠΟΤΕΛΟΥΝΤΑΙ ΑΠΟ ΔΙΦΑΣΙΚΟ (ΑΝΑΤΑΣΗΣ/ ΡΟΥΤΙΛΙΟ) TIO2 ΜΕ ΜΕΓΑΛΟ ΜΕΓΕΘΟΣ ΚΡΥΣΤΑΛΛΙΤΩΝ ΚΑΙ ΜΙΚΡΕΣ ΕΙΔΙΚΕΣ ΕΠΙΦΑΝΕΙΕΣ ΤΗΣ ΤΑΞΗΣ ΤΩΝ 20-80 m2/g. ΤΑ ΥΛΙΚΑ ΑΥΤΑ ΦΑΙΝΕΤΑΙ ΝΑ ΕΙΝΑΙ ΜΗ ΠΟΡΩΔΗ ΚΑΙ ΕΧΟΥΝ ΧΑΜΗΛΗ ΦΩΤΟΚΑΤΑΛΥΤΙΚΗ ΔΡΑΣΤΙΚΟΤΗΤΑ Η ΟΠΟΙΑ ΟΦΕΙΛΕΤΑΙ ΠΕΡΙΣΣΟΤΕΡΟ ΣΤΗΝ ΠΑΡΑΓΩΓΗ .Ο2 ΑΠΟ ΤΟ ΡΟΥΤΙΛΙΟ. ΤΑ ΥΛΙΚΑ ΑΟΤ ΚΑΙ SDS ΔΗΜΙΟΥΡΓΟΥΝ ΜΟΝΟΦΑΣΙΚΑ (ΑΝΑΤΑΣΗΣ) ΜΕΣΟΠΟΡΩΔΗ ΥΛΙΚΑ ΜΕ ΕΙΔΙΚΕΣ ΕΠΙΦΑΝΕΙΕΣ (SSA) ΑΠΟ ~100-250 m2/g. ΤΑ ΥΛΙΚΑ ΑΥΤΑ ΕΜΦΑΝΙΖΟΥΝ ΜΕΣΑΙΑ ΜΕΓΕΘΗ ΚΡΥΣΤΑΛΛΙΤΩΝ. Η ΦΩΤΟΚΑΤΑΛΥΤΙΚΗ ΤΟΥΣ ΔΡΑΣΤΙΚΟΤΗΤΑ ΕΜΦΑΝΙΖΕΤΑΙ ΑΥΞΗΜΕΝΗ ΚΑΙ ΠΑΡΟΥΣΙΑΖΟΥΝ ΥΨΗΛΟΥΣ ΒΑΘΜΟΥΣ ΜΕΤΑΤΡΟΠΗΣ ΣΕ ΑΕΡΙΟΥΣ ΚΑΙ ΔΙΑΣΠΑΣΗΣ ΣΕ ΥΓΡΟΥΣ ΡΥΠΟΥΣ. Η ΙΚΑΝΟΤΗΤΑ ΤΟΥΣ ΑΥΤΗ ΒΑΣΙΖΕΤΑΙ ΣΤΗΝ ΔΥΝΑΤΟΤΗΤΑ ΝΑ ΠΑΡΑΓΟΥΝ ΥΨΗΛΕΣ ΣΥΓΚΕΝΤΡΩΣΕΙΣ .ΟΗ ΚΑΘΩΣ ΚΑΙ ΣΤΙΣ ΙΔΙΑΙΤΕΡΑ ΑΥΞΗΜΕΝΕΣ ΕΙΔΙΚΕΣ ΤΟΥΣ ΕΠΙΦΑΝΕΙΕΣ. ΤΑ ΔΕΙΓΜΑΤΑ ΑΥΤΑ ΦΑΙΝΕΤΑΙ ΝΑ ΑΥΞΑΝΟΥΝ ΤΗΝ ΑΠΟΔΟΤΙΚΟΤΗΤΑ ΤΟΥΣ ΟΣΟ ΑΥΞΑΝΕΙ ΤΟ ΜΕΓΕΘΟΣ ΤΩΝ ΣΩΜΑΤΙΔΙΩΝ ΣΤΑ ΜΙΚΡΟΓΑΛΑΚΤΩΜΑΤΑ
Μηχανισμοί παθογένειας ιού ηπατίτιδας Γ
Authors: Πίσσας Γεώργιος
Published: January 2014

Ο ιός της ηπατίτιδας Γ αποτελεί ένα από τα συχνότερα αίτια χρόνιας ηπατικής νόσου παγκοσμίως. Στην Ελλάδα ο επιπολασμός της χρόνιας λοίμωξης από τον ιό υπολογίζεται σε 1,5-2%. Αν και ελαττώθηκε η λοίμωξη μετά τα τέλη της δεκαετίας του 1980, παλαιότερα μη διαγνωσμένα περιστατικά αναμένεται να αυξήσουν σημαντικά τον αριθμό ασθενών με χρόνια λοίμωξη την επόμενη δεκαετία. Ο ιός της ηπατίτιδας Γ μεταδίδεται κυρίως παρεντερικά και η χρήση ενδοφλέβιων ναρκωτικών αποτελεί σήμερα το συχνότερο τρόπο διασποράς του. Η οξεία ιϊκή λοίμωξη είναι κυρίως ασυμπτωματική και μεταπίπτει σε χρόνια σε 60-80% των ασθενών. Άνω του 90% των ασθενών με χρόνια λοίμωξη αναπτύσσουν χρόνια ηπατίτιδα και ίνωση του ήπατος και σε ποσοστά 20-30% εμφανίζουν αυξημένο κίνδυνο κίρρωσης του ήπατος, ηπατική ανεπάρκεια, ή και ηπατοκυτταρικό καρκίνο εντός 20ετίας. Αντι-ιϊκή θεραπεία πεγκυλιωμένης ιντερφερόνης-άλφα και ριμπαβιρίνης βελτιώνει αποτελεσματικά τις ηπατικές βλάβες και αναστέλλει την εξέλιξη της χρόνιας ηπατίτιδας Γ σε κίρρωση και ηπατοκυτταρικό καρκίνο. Το γονιδίωμα του ιού της ηπατίτιδας Γ φέρει ένα κανονικό ανοιχτό και ένα εναλλακτικό +1 πλαίσιο ανάγνωσης, που κωδικοποιούν πολυπρωτεΐνη και πρωτεΐνη F ή ARFP ή core+1, αντίστοιχα. Το εναλλακτικό αυτό πλαίσιο ανάγνωσης +1 στερείται κωδικού έναρξης, υποδηλώνοντας ότι στην έκφρασή του εμπλέκονται ασυνήθιστοι μηχανισμοί μετάφρασης και συμμετέχει με αμινοξικά κατάλοιπα στην δημιουργία χιμαιρικών πρωτεϊνών με τμήματα καψιδιακής (core) πρωτεΐνης. Απόδειξη μετάφρασης της πρωτεΐνης core+1 σε φυσική μόλυνση με τον ιό έδωσε η ανίχνευση ειδικών αντισωμάτων έναντι επιτόπων core+1 σε ορρούς ασθενών με οξεία ή χρόνια λοίμωξη. Επίσης, το 2008 οι Vassilaki et al. έδειξαν ότι τα εναρκτήρια κωδικόνια 85 και 87 είναι συντηρημένα στους γονότυπους 1α και 1β του ιού με αποτέλεσμα η πρωτεΐνη core+1/S να είναι η επικρατέστερη core+1 μορφή. Στη παρούσα μελέτη διερευνήθηκαν μηχανισμοί παθογένειας του ιού της ηπατίτιδας Γ και ιδιαίτερα ο ρόλος των ιϊκών πρωτεινών core και core+1 στη ρύθμιση της μεταγραφικής ενεργότητας συγκεκριμένων υποκινητών ηπατικών γονιδίων, που αλληλεπιδρώντας με μεταγραφικούς παράγοντες του ξενιστή μπορεί να οδηγήσουν σε ηπατική βλάβη και καρκίνο. Επιπλέον, ένας άλλος στόχος της παρούσας μελέτης ήταν η δημιουργία διαγονιδιακών ποντικών που εκφράζουν ξεχωριστά τις πρωτεΐνες core και core+1 στο ήπαρ, ώστε να συγκριθεί η ογκογόνος δράση και η ρυθμιστική λειτουργία τους στα ηπατικά κύτταρα των πειραματοζώων in vivo.